wannaphong/clean_thaiwikipedia huggingface dataset:
# นิโกลัส ตาเกลียฟิโก
นิโกลัส อาเลฆันโดร ตาเกลียฟิโก (เกิด 31 สิงหาคม ค.ศ. 1992) เป็นนักฟุตบอลชาวอาร์เจนตินา ปัจจุบันเล่นในตำแหน่งแบ็กซ้ายให้กับลียง สโมสรในลีกเอิง และทีมชาติอาร์เจนตินา

สโมสรอาชีพ
แบนฟิลด์
ตาเกลียฟิโกลงเล่นฟุตบอลอาชีพนัดแรกให้กับแบนฟิลด์ในนัดที่ชนะติเกร 2–1 โดยลงมาเป็นตัวสำรองในนาทีที่ 72 และจากนั้นเขาได้ลงเล่นเป็นตัวจริงในเกมถัดมาที่เสมอกับอูรากัน 2–2 จากนั้นในปี 2012 ตาเกลียฟิโกได้เซ็นสัญญา 1 ปีไปเล่นให้กับเรอัลมูร์เซียด้วยสัญญายืมตัว
อินเดเปนดิเอนเต
ในปี 2015 ตาเกลียฟิโกได้ย้ายไปร่วมทีมอินเดเปนดิเอนเตโดยไม่เปิดเผยค่าตัวและได้ลงเล่นนัดแรกให้กับสโมสรในนัดที่ชนะนิวเวลส์โอลด์บอยส์ 3–2 หลังจากนั้นตาเกลียฟิโกในฐานะกัปตันทีมได้พาทีมชนะเลิศรายการโกปาซูดาเมริกานา 2017
อายักซ์
วันที่ 5 มกราคม 2018 ตาเกลียฟิโกย้ายไปร่วมทีมอายักซ์ โดยมีค่าตัว 4 ล้านปอนด์ และลงเล่นนัดแรกให้กับสโมสรในนัดที่ชนะไฟเยอโนร์ด 2–0 เมื่อวันที่ 21 มกราคม 2018

การเล่นทีมชาติ
ตาเกลียฟิโกลงเล่นทีมชาติชุดเยาวชนในทุกระดับ ได้แก่  รุ่นอายุไม่เกิน 15 ปี, อายุไม่เกิน 15 ปี และอายุไม่เกิน 20 ปี เขาได้ลงเล่นในฟุตบอลโลกเยาวชนอายุไม่เกิน 20 ปี 2011 ซึ่งจัดขึ้นที่ประเทศโคลอมเบีย

เดือนพฤษภาคม 2018 ตาเกลียฟิโกมีชื่อ 23 คนสุดท้ายในการแข่งขันฟุตบอลโลก 2018 และหลังจากนั้นเขาได้ร่วมทีมในการแข่งขันโกปาอาเมริกา 2019และได้อันดับสามจากการชนะชิลี 2–1 ในรอบชิงที่สาม

สถิติอาชีพ
สโมสร

+ สถิติสโมสรสโมสรฤดูกาลลีกฟุตบอลถ้วยลงเล่นในโกปาอาร์เจนตินา, โกปาเดลเรย์และเคเอ็นวีบีคัพทวีปรายการอื่นรวมดิวิชันลงเล่นประตูลงเล่นประตูลงเล่นประตูลงเล่นประตูลงเล่นประตูแบนฟิลด์2010–11ปริเมราดิบิซิออน90000000902011–123310000003312013–14ปริเมราเบนาซิโอนัล34021–003612014ปริเมราดิบิซิออน14100–00141รวม902210000923เรอัลมูร์เซีย (ยืมตัว)2012–13เซกุนดาดิบิซิออน27010––280อินเดเปนดิเอนเต2015ปริเมราดิบิซิออน311206ลงเล่นในโกปาซูดาเมริกานา000391201616120403ลงเล่นในตอร์เนโอสเดเบราโน02512016–1729010110204302017–189000000090รวม85250210501162อายักซ์2017–18เอเรอดีวีซี1510000–1512018–192922115ลงเล่นในยูฟ่าแชมเปียนส์ลีก3–4662019–202433011ลงเล่นในยูฟ่าแชมเปียนส์ลีก 10 นัด ทำได้ 2 ประตู, ลงเล่นในยูฟ่ายูโรปาลีก 1 นัด2003852020–21170307ลงเล่นในยูฟ่าแชมเปียนส์ลีก 6 นัด ทำได้ 2 ประตู, ลงเล่นในยูฟ่ายูโรปาลีก 1 นัด0–270รวม856813350012612รวมทั้งหมด287101625455036217

ทีมชาติ

อาร์เจนตินาปีลงเล่นประตู20171020181102019130202030รวม280
เกียรติประวัติ
สโมสร
อินเดเปนดิเอนเต
โกปาซูดาเมริกานา: 2017

	อายักซ์
 เอเรอดีวีซี: 2018–19
 เคเอ็นวีบีคัพ: 2018–19

ทีมชาติ
อาร์เจนตินา
 ฟุตบอลโลก: 2022
ซูเปร์กลาซิโกเดลัสอาเมริกัส: 2017, 2019
 โกปาอาเมริกา: 2021

รางวัลส่วนตัว
ผู้เล่นยอดเยื่ยมประจำเดือนของเอเรอดีวีซี: พฤศจิกายน 2018
อ้างอิง

แหล่งข้อมูลอื่น

สถิติ at Football-Lineups.com
# วัดไผ่ล้อม (อำเภอเมืองจันทบุรี)
วัดไผ่ล้อม เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่เลขที่ 17 หมู่ 6ตำบลจันทนิมิต อำเภอเมืองจันทบุรี จังหวัดจันทบุรี วัดมีเนื้อที่ 45 ไร่ อยู่ติดแม่น้ำจันทบุรี

ประวัติวัดไผ่ล้อม
สร้างขึ้นเมื่อปี พ.ศ. 2320 และได้รับพระราชทานวิสุงคามสีมาเมื่อปี พ.ศ. 2325 และยกฐานะเป็นพระอารามหลวงชั้นตรีชนิดสามัญเมื่อปี พ.ศ. 2539 สันนิษฐานว่าสร้างมาตั้งแต่สมัยปลายกรุงศรีอยุธยาเป็นราชธานี โบราณสถานที่สำคัญของวัด คือ พระอุโบสถหลังเก่า พระวิหารพระพุทธไสยาสน์ และพระเจดีย์ใหญ่

thumb|right|พระพุทธไสยาสน์
thumb|180px|right|พระประธานในพระอุโบสถหลังเก่า
พระอุโบสถหลังเก่าสร้างเมื่อไร ไม่ปรากฏศักราช ได้บูรณปฏิสังขรณ์ขึ้นมาใหม่ในสมัยพระบาทสมเด็จพระนั่งเกล้าเจ้าอยู่หัว มีกำแพงแก้วล้อมรอบทั้ง 4 ด้าน แต่ละด้านมีช่องทางเข้า ฉนวนด้านหลังมีเสารองรับ 5 ต้น ไม่มีบัวหัวเสา ฐานอาคารเป็นเส้นตรง มีเจดีย์ย่อมุมไม้สิบสองขนาดเล็กอยู่ภายในกำแพงแก้ว ภายในมีภาพจิตรกรรมฝาผนังเป็นภาพต้นไม้ประเภทบอนไซและดอกไม้แบบจีน เรื่องทศชาติชาดก และพุทธประวัติที่ยังคงสภาพสมบูรณ์ กุฏิพระและศาลาการเปรียญ มีไม้ฉลุแบบขนมปังขิงประดับตกแต่งอย่างสวยงาม วิหารประดิษฐานพระพุทธรูปปางไสยาสน์ที่มีขนาดใหญ่ที่สุดในภาคตะวันออก เป็นพระพุทธไสยาสน์ปูนปั้นปิดทอง ขนาดหน้าตักกว้าง 32.49 เมตร ยาว 54.19 เมตร ศิลปะรัตนโกสินทร์ สร้างขึ้นเมื่อ พ.ศ. 2519 โดยนายมนัส กลิ่นขจร จากกรมศิลปากร

 ลำดับเจ้าอาวาส 
ตั้งแต่อดีตจนถึงปัจจุบัน ที่สามารถสืบทราบได้แน่ชัด คือ
 พระอธิการอ่าน
 พระอุปัชฌาย์เพ็ง
 พระอุปัชฌาย์เหมียง
 พระครูพิศาลธรรมคุณ     อดีตเจ้าคณะอำเภอเมืองจันทบุรี
 พระครูอินทกาจารย์      อดีตเจ้าคณะอำเภอเมืองจันทบุรี
 พระครูประสิทธิ์ธรรมนาถ  อดีตเจ้าคณะอำเภอเมืองจันทบุรี
 พระธรรมวงศ์มุนี (วิชัย เมตติโก)        อดีตเจ้าคณะจังหวัดจันทบุรี
 พระอรรถโมลี (ปธ.7)   ตั้งแต่ปี พ.ศ.2557 - ถึงปัจจุบัน

เกียรติประวัติของวัด
 พ.ศ.2510   ได้รับพิจารณาให้เป็นวัดพัฒนาตัวอย่าง
 พ.ศ.2514   ได้รับพิจารณาให้เป็นวัดพัฒนาตัวอย่างดีเด่น
 พ.ศ.2539   ได้รับโปรดเกล้าฯให้ยกฐานะวัดขึ้นเป็นวัดพระอารามหลวง ชั้นตรี ชนิดสามัญ
 พ.ศ.2551   ได้รับแต่งตั้งให้เป็น สำนักปฏิบัติธรรมประจำจังหวัดจันทบุรี แห่งที่ 6
# พระเจ้าโจวหยวน
พระเจ้าโจวหยวน (; สิ้นพระชนม์ 469 ปีก่อนคริสตกาลXuetong Yan: Ancient Chinese Thought, Modern Chinese Power. The rise of China could be the most important political development of the twenty-first century. See this page.) พระนามเดิม  จี เหริน เป็นพระมหากษัตริย์พระองค์ที่ 27 แห่งราชวงศ์โจวของจีนโบราณ เป็นพระมหากษัตริย์พระองค์ที่ 15 แห่งราชวงศ์โจวตะวันออกRecords of the Grand Historian by Sima Qian นับเป็นกษัตริย์พระองค์แรกในยุค ยุคจ้านกว๋อ พระองค์ทรงเสวยราชย์ต่อจากพระเจ้าโจวจิง พระราชบิดาของพระองค์ ครั้นเมื่อพระองค์สวรรคต พระเจ้าโจวเจิ้นติ้ง พระราชบุตรก็ขึ้นครองราชย์ต่อ
# พระราชพงศาวลีราชวงศ์ที่ยี่สิบหกแห่งอียิปต์
พระราชพงศาวลีราชวงศ์ที่ยี่สิบหกแห่งอียิปต์ นั้นซับซ้อนและไม่กระจ่างเหมือนราชวงศ์ก่อน ราชวงศ์นี้สืบต้นตอไปไกลถึงไซเตแห่งราชวงศ์ที่ 24 และนักวิชาการในปัจจุบันเริ่มราชวงศ์ด้วยการครองราชย์ของปซัมติกที่ 1 บางครั้งใีการกล่าวถึงผู้นำก่อนหน้า (อัมเมริสถึงเนโชที่ 1) เป็น "โปรโตไซเตส" โดยสิ้นสุดที่ปซัมติกที่ 3 พระราชโอรสของอามาซิส
# พระเจ้าโจวอาย
พระเจ้าโจวอาย (; สิ้นพระชนม์ 441 ปีก่อนคริสตกาล) พระนามเดิมคือ  จี ชวี่จี๋ (姬去疾) เป็นพระมหากษัตริย์พระองค์ที่ 29 แห่งราชวงศ์โจวของจีนโบราณ เป็นพระมหากษัตริย์พระองค์ที่ 17 แห่งราชวงศ์โจวตะวันออก พระองค์เป็นพระราชบุตรองค์โตใน พระเจ้าโจวเจินติ้งSima Qian: Records of the Grand Historian

พระองค์ขึ้นครองราชย์ต่อจากพระราชบิดาในปีที่ 441 ก่อนคริสตกาล แต่เมื่อพระองค์ครองราชย์ได้เพียง 3 เดือน ก็ถูกพระอนุชาของพระองค์ปลงพระชนม์เพื่อชิงพระราชบัลลังก์Family tree of Chinese kings
# พระเจ้าโจวเจินติ้ง
พระเจ้าโจวเจินติ้ง (; สิ้นพระชนม์ 441 ปีก่อนคริสตกาล) พระนามเดิมว่า  จี เจี้ย,Contemporary Chinese Thought: Translations and Studies. "It is just as the Qing Dynasty scholar Gu Yanwu pointed out about the 133-year period between year two of the reign of King Zhending of Zhou (467 b.c.e.) and year thirty-five of the reign of King Xian of Zhou (334 b.c.e.)." เป็นพระมหากษัตริย์พระองค์ที่ 28 แห่งราชวงศ์โจวของจีนโบราณProblems of chronology and eschatology: four lectures on the Essay on Buddhism by Tominaga Nakamoto (1715-1746) เป็นพระมหากษัตริย์พระองค์ที่ 16 แห่งราชวงศ์โจวตะวันออกRecords of the Grand Historian by Sima QianPhương Thi Danh, Niên biểu lịch sử Trung Quốc พระองค์ทรงเสวยราชย์ต่อจากพระเจ้าโจวหยวน พระราชบิดาของพระองค์ ครั้นเมื่อพระองค์สวรรคต พระเจ้าโจวอ้าย พระราชบุตรพระองค์โตก็ขึ้นครองราชย์ต่อ พระเจ้าโจวเจิ้นติ้งมีพระราชบุตร 4 พระองค์ คือ เจ้าชายฉี้ฉี, เจ้าชายซื่อฉี, เจ้าชายเหวย และเจ้าชายเจี๋ย

นักปรัชญาชื่อดังนามว่า ม่อจื๊อ ได้ถือกำเนิดขึ้นในช่วงสองรัชกาล ระหว่าง พระเจ้าโจวจิ้ง กับพระเจ้าเจิ้นติ้งแห่ง ราชวงศ์โจวWu Leichuan: a Confucian-Christian in republican China.
# พระเจ้าโจวซือ
พระเจ้าโจวซือ (; สิ้นพระชนม์ 441 ปีก่อนคริสตกาล) พระนามเดิมว่า  จี ชู เป็นพระมหากษัตริย์พระองค์ที่ 30 แห่งราชวงศ์โจวของจีนโบราณProblems of chronology and eschatology: four lectures on the Essay on Buddhism by Tominaga Nakamoto (1715-1746) เป็นพระมหากษัตริย์พระองค์ที่ 18 แห่งราชวงศ์โจวตะวันออก

พระองค์ทรงขึ้นครองราชย์จากการปลงพระชนม์พระเจ้าโจวอาย พระเชษฐาของพระองค์เอง แต่เมื่อพระองค์ครองราชย์ได้เพียง 5 เดือน พระองค์ก็ถูกพระเจ้าโจวเข่า พระอนุชาพระองค์รอง ปลงพระชนม์เพื่อชิงราชสมบัติเช่นกันFamily tree of Chinese kings
# พระเจ้าโจวเข่า
พระเจ้าโจวเข่า (; สิ้นพระชนม์ 426 ปีก่อนคริสตกาล) พระนามเดิมว่า  จี เหวย์ เป็นพระมหากษัตริย์พระองค์ที่ 31 แห่งราชวงศ์โจวของจีนโบราณPhương Thi Danh (2001), Niên biểu lịch sử Trung Quốc เป็นพระมหากษัตริย์พระองค์ที่ 19 แห่งราชวงศ์โจวตะวันออกZen Baggage: A Pilgrimage to China by Bill Porter พระองค์เป็นพระราชโอรสของพระเจ้าโจวเจินติ้ง (พระราชบุตรของ พระเจ้าโจวหยวน) ครั้นเมื่อพระองค์สวรรคต พระเจ้าโจวเวย์เลี่ย พระราชบุตรก็ขึ้นครองราชย์ต่อRecords of the Grand Historian by Sima Qian
# พระเจ้าโจวเวย์เลี่ย
พระเจ้าโจวเวย์เลี่ย (; ; สิ้นพระชนม์ 402 ปีก่อนคริสตกาล) พระนามเดิม จี อู่ เป็นพระมหากษัตริย์พระองค์ที่ 32 แห่งราชวงศ์โจวของจีนโบราณ เป็นพระมหากษัตริย์พระองค์ที่ 20 แห่งราชวงศ์โจวตะวันออก

พระองค์ทรงขึ้นครองราชย์ในปี 425 ปีก่อนคริสตกาล หลังจากที่พระบิดาของพระองค์ คือ พระเจ้าโจวเข่า ได้สวรรคตลงRecords of the Grand Historian by Sima Qian

พระองค์ทรงตั้งสามรัฐเล็กๆ ขึ้นเป็นเมืองจิ้น (ฮั่น, เหว่ย และ จ้าว) เพื่อทำหน้าที่เป็นกันชนสงครามระหว่างราชวงศ์โจวกับฉินZHOU GENEALOGY
(Warring States Period)

ครั้นเมื่อพระองค์สวรรคต พระเจ้าโจวอาน พระราชบุตรก็ขึ้นครองราชย์ต่อ
# พระเจ้าโจวอาน
พระเจ้าโจวอาน (; สิ้นพระชนม์ 376 ปีก่อนคริสตกาล) พระนามเดิม จี เจียวเป็นพระมหากษัตริย์พระองค์ที่ 33 แห่งราชวงศ์โจวของจีนโบราณ เป็นพระมหากษัตริย์พระองค์ที่ 21 แห่งราชวงศ์โจวตะวันออกSử ký Tư Mã Thiên những điều chưa biết - Chu bản kỷ, Bùi Hạnh Cẩn - Việt Anh dịch (2005), NXB Văn hoá thông tinPhương Thi Danh (2001), Niên biểu lịch sử Trung Quốc 

พระองค์ทรงเสวยราชย์ต่อจากพระเจ้าโจวเว่ยลี่ พระราชบิดาของพระองค์Chinese Text Project, Rulers of the Zhou states – with links to their occurrences in pre-Qin and Han texts. ในปี่ที่ 401 ก่อนคริสตกาลKing An of Zhou (ruled 401 BC-376 BC) ครั้นเมื่อพระองค์สวรรคต พระเจ้าโจวเลี่ย พระราชบุตรพระองค์โตก็ขึ้นครองราชย์ต่อRecords of the Grand Historian by Sima Qian ซึ่งพระเจ้าโจวเลี่ยเป็นพระเชษฐาของ พระเจ้าโจวเสี่ยน
# พระเจ้าโจวเลี่ย
พระเจ้าโจวเลี่ย (; สิ้นพระชนม์ 369 ปีก่อนคริสตกาล) พระนามเดิมว่า  จี สี่ (姬喜) เป็นพระมหากษัตริย์พระองค์ที่ 34 แห่งราชวงศ์โจวของจีนโบราณ เป็นพระมหากษัตริย์พระองค์ที่ 22 แห่งราชวงศ์โจวตะวันออกSima Qian: Records of the Grand Historian พระองค์ทรงเสวยราชย์ต่อจากพระเจ้าโจวอาน พระราชบิดาของพระองค์ ครั้นเมื่อพระองค์สวรรคต พระเจ้าโจวเสี่ยน พระอนุชาก็ขึ้นครองราชย์ต่อFamily tree of Chinese kings
# ปอร์-ฌ็องตี
ปอร์-ฌ็องตี  เป็นเมืองใหญ่เป็นอันดับที่สองและเป็นเมืองท่าหลักของประเทศกาบอง และเป็นศูนย์กลางอุตสาหกรรมน้ำมันและไม้ของประเทศ เมืองตั้งอยู่บริเวณปากน้ำโอกูเอ แผ่นดินที่อยู่รอบตัวเมืองยังเป็นพื้นที่ป่าห่างไกลและไม่ได้รับการเชื่อมต่อด้วยสะพานหรือทางหลวงเข้ากับส่วนอื่น ๆ ของประเทศ ปอร์-ฌ็องตีตั้งอยู่ใกล้กับแหลมลอแปซซึ่งเป็นจุดตะวันตกสุดของกาบอง จากสำมะโนเมื่อ พ.ศ. 2556 เมืองนี้มีประชากร 136,462 คน
# ฟร็องส์วีล
ฟร็องส์วีล  เป็นหนึ่งในเมืองที่ใหญ่ที่สุดของประเทศกาบอง โดยมีประชากร 110,568 คนจากสำมะโนประชากรเมื่อ ค.ศ. 2013 เมืองตั้งอยู่ริมฝั่งแม่น้ำอึมปาซาและเป็นจุดสิ้นสุดของทางรถไฟสายทร็องส์กาบอแนและทางหลวงสายแอน3

ฟร็องส์วีลเติบโตขึ้นจากหมู่บ้านแห่งหนึ่งชื่อมาซูกู"Gabon : Franceville s'apprête à célébrer son 125ème anniversaire" , Xinhua, May 21, 2005 . ต่อมาปีแยร์ ซาวอร์ญ็อง เดอ บราซา นักสำรวจชาวฝรั่งเศส เลือกหมู่บ้านนี้เป็นที่ตั้งถิ่นฐานของอดีตทาสและเปลี่ยนชื่อเป็น ฟร็องช์วีล (แปลว่า "เมืองแห่งอิสรชน") ใน ค.ศ. 1880 เมื่อเวลาผ่านไปชื่อได้เพี้ยนเป็น ฟร็องส์วีล
# รายชื่อภาพยนตร์ไทย พ.ศ. 2477
รายชื่อภาพยนตร์ไทย ที่ออกฉายครั้งแรกใน พ.ศ. 2477

 รายชื่อ 

 ลำดับที่ เรื่อง ผู้กำกับ นักแสดง เข้าฉาย อ้างอิง 1 ปู่โสมเฝ้าทรัพย์   10 เมษายน พ.ศ. 2477 ผลิตโดย ภาพยนตร์เสียงศรีกรุง แบบวสุวัต ฉายที่ ศาลาเฉลิมกรุง-พัฒนากร 2 ขุนช้างขุนแผน   9 - 11 ตุลาคม พ.ศ. 2477  ผลิตโดย บ.น. ภาพยนตร์ ฉายที่ โรงภาพยนตร์วัฒนากร-แก๊ปปิตอล 3 สาวเครือฟ้า   26 พฤษภาคม พ.ศ. 2477 ผลิตโดย บูรพาภาพยนตร์ ฉายที่ โรงภาพยนตร์วัฒนากร-แก๊ปปิตอล 4 สุรานารี ตุลาคม พ.ศ. 2477
# สยามแรปเตอร์
สยามแรปเตอร์"สุวัจน์"เปิดตัวไดโนเสาร์กินเนื้อสายพันธุ์ใหม่โคราช ตัวที่ 12 ของไทย "สยามแรปเตอร์ สุวัจน์ติ นักล่าแห่งสยาม"  เป็นไดโนเสาร์คาร์คาโรดอนโทซอรัสซึ่งเป็นสกุลของไดโนเสาร์เทโรพอด หรือไดโนเสาร์กินเนื้อขนาดใหญ่ พบครั้งแรกที่แหล่งขุนค้นบ้านสะพานหิน ต.สุรนารี อ.เมือง จังหวัดนครราชสีมา นี่เป็นไดโนเสาร์สกุลคาร์คาโรดอนโทซอรัสตัวแรกในเอเชียตะวันออกเฉียงใต้ที่มีชื่อ
# วัดไผ่ล้อม (จังหวัดปทุมธานี)
วัดไผ่ล้อม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมแม่น้ำเจ้าพระยาในตำบลบ้านงิ้ว อำเภอสามโคก จังหวัดปทุมธานี บนพื้นที่ 74 ไร่ ยังเป็นแหล่งดูนกปากห่างซึ่งได้รับการประกาศเป็นเขตห้ามล่าสัตว์ป่า โดยในระหว่างเดือนพฤศจิกายนถึงเดือนมิถุนายนของทุกปี นกปากห่างเริ่มทำรังและผสมพันธุ์จนกระทั่งวางไข่และเลี้ยงลูกอ่อน เมื่อลูกนกโตขึ้นจนสามารถช่วยเหลือตัวเองได้ พอเข้าฤดูฝนประมาณ เดือนมิถุนายนถึงเดือนตุลาคม นกปากห่างจะอพยพขึ้นไปทางเหนือยังประเทศอินเดีย

วัดไผ่ล้อมสร้างในสมัยสุโขทัย ตามตำนานเล่าว่า สร้างโดยท่านท้าวมหาพรหมกับท่านท้าวมาลี มหาเศรษฐีอพยพมาจากกรุงสุโขทัยมาจับจองที่ดินทำกินบริเวณนี้ กรมการศาสนาระบุว่าตั้งวัดเมื่อ พ.ศ. 1860 วัดได้รับพระราชทานวิสุงคามสีมาครั้งหลังเมื่อวันที่ 20 กันยายน พ.ศ. 2542

ภายในวัดมีสถาปัตยกรรมที่น่าสนใจ ได้แก่ อุโบสถภายในประดิษฐานพระประธานคือ หลวงพ่อโต เจดีย์ 5 องค์อยู่ที่ด้านอุโบสถเป็นศิลปะแบบจีน นอกจากนั้นยังมีโบราณวัตถุต่าง ๆ เช่น พระพุทธรูปปางต่าง ๆ สมัยเชียงแสน สุโขทัยอู่ทอง เครื่องเบญจรงค์ลายครามและธรรมาสน์บุษบก
# วัดกระซ้าขาว
วัดกระซ้าขาว เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านบ่อ อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 54 ไร่ 1 งาน และมีที่ดินที่ธรณีสงฆ์จำนวน 22 ไร่  3 งาน 71 ตารางวา  

วัดกระซ้าขาวสร้างเมื่อวันที่ 26 มีนาคม พ.ศ. 2486 โดยมี นายฮวด หอมทอง ผู้ใหญ่บ้าน และนางหมา ผู้เป็นภรรยา เป็นผู้บริจาคที่ดินสร้างวัด จึงได้มีชื่อวัดว่า วัดหอมทองราษฎร์บำรุง ตามนามสกุลผู้บริจาคที่ดิน ต่อมาเปลี่ยนชื่อมาเป็น "วัดกระซ้าขาว" ตามชื่อหมู่บ้าน และที่ตั้งวัดเคยเป็นทะเลมาก่อนจึงมีกระซ้า หมายถึงซากสัตว์จำพวกหอยอยู่เป็นจำนวนมาก ได้รับพระราชทานวิสุงคามสีมาเมื่อวันที่ 20 กันยายน พ.ศ. 2498 เขตวิสุงคามสีมา กว้าง 40 เมตร ยาว 80 เมตร 

อาคารเสนาสนะ ได้แก่ อุโบสถ กว้าง 15 เมตร ยาว 34 เมตร สร้างเมื่อ พ.ศ. 2539 ภายในประดิษฐานพระประธาน เป็นพระพุทธรูปศิลปะเชียงแสน ขนาดหน้าตักกว้าง 9 ศอก 9 นิ้ว ศาลาการเปรียญ กว้าง 13 เมตร ยาว 31 เมตร สร้างเมื่อ พ.ศ. 2537 เป็นอาคารไม้ หอสวดมนต์ กว้าง 8 เมตร ยาว 40 เมตร สร้างเมื่อ พ.ศ. 2525 เป็นอาคารไม้ กุฏิสงฆ์ จำนวน 15 หลัง เป็นอาคารไม้ ศาลาอเนกประสงค์ กว้าง 20 เมตร ยาว 50 เมตร สร้างเมื่อพ.ศ. 2520 เป็นอาคารคอนกรีตเสริมเหล็ก หอฉัน กุฏิแม่ชี 3 หลัง และโรงครัว 2 หลัง นอกจากนั้นวัดยังมีพิพิธภัณฑ์กระดูกปลาวาฬ ที่เก็บซากโครงกระดูกปลาวาฬวาฬบรูด้า จำนวน 2 ตัว ซึ่งเป็นลักษณะแม่กับลูก
# สื่อลวงลึก
สื่อลวงลึกสำนักงานราชบัณฑิตยสภา. พจนานุกรมศัพท์นิเทศศาสตร์ร่วมสมัย ฉบับราชบัณฑิตยสภา. กรุงเทพฯ : สำนักงานราชบัณฑิตยสภา, 2566, หน้า 55. (, ประกอบขึ้นจากศัพท์  "การเรียนรู้เชิงลึก" และ  "ปลอม") คือสื่อสังเคราะห์ ที่ซึ่งบุคคลในรูปภาพหรือวิดีโอหนึ่ง ๆ ถูกแทนที่ด้วยลักษณะหรืออากัปกิริยาของบุคคลอื่น แม้ว่าการปลอมแปลงเนื้อหาจะไม่ใช่เรื่องใหม่ แต่สื่อลวงลึกก็ใช้เทคนิคอันทรงพลังจากการเรียนรู้ของเครื่องและปัญญาประดิษฐ์ในการบิดเบือนหรือสร้างเนื้อหาภาพและเสียงที่มีศักยภาพสูงในการหลอกลวง วิธีการเรียนรู้ของเครื่องวิธีหลัก ๆ ที่ใช้ในการสร้างสื่อลวงลึกนั้นมีพื้นฐานมาจากการเรียนรู้เชิงลึกและเกี่ยวโยงกับการฝึกฝนข้อมูลสถาปัตยกรรมเครือข่ายประสาทเทียมอย่างเช่นตัวเข้ารหัสอัตโนมัติ และโครงข่ายปฏิปักษ์ก่อกำเนิด (GAN) เป็นต้น

สื่อลวงลึกได้รับความสนใจอย่างกว้างขวางจากการถูกนำไปใช้ในวิดีโอการมีเพศสัมพันธ์ของผู้มีชื่อเสียง สื่อลามกเพื่อแก้แค้น ข่าวปลอม เรื่องหลอกลวง และกลฉ้อฉลทางการเงิน สถานการณ์นี้ก่อให้เกิดการตอบสนองจากทั้งภาคอุตสาหกรรมและภาครัฐบาลเพื่อตรวจจับและจำกัดการใช้งาน

 สื่อลวงลึกคืออะไร? 
ศูนย์ธรรมาภิบาลปัญญาประดิษฐ์ ภายใต้สำนักงานพัฒนาธุรกรรมทางอิเล็กทรอนิกส์หรือ เอ็ตด้า (ETDA) ให้ข้อมูลว่าสื่อลวงลึกเอไอ คือปัญญาประดิษฐ์แบบรู้สร้างรูปแบบหนึ่ง ที่สามารถสร้างสื่อสังเคราะห์ ทั้งภาพนิ่ง เสียง ภาพเคลื่อนไหวพร้อมเสียง ได้เหมือนคนพูดจริงๆ จนแทบแยกไม่ออก ด้วยระบบการเรียนรู้หรือการเรียนรู้เชิงลึก จากลักษณะภายนอกของบุคคล เช่น สีผิว ตา ปาก จมูก รูปลักษณ์ต่างๆ ความฉลาดล้ำจากการเรียนรู้ข้อมูลมหาศาลของปัญญาประดิษฐ์แบบรู้สร้างทำให้สร้างภาพและเสียงได้ราวกับว่าคนคนนั้นเป็นคนพูดอยู่จริง โดยคำว่า "ลึก" (deep) มาจาก "การเรียนรู้เชิงลึก" (deep learning) ซึ่งเป็นเทคนิคในการสร้างแบบจำลองทางคณิตศาสตร์ที่ซับซ้อน และ "ลวง" หรือ "ปลอม" (fake) หมายถึงการปลอมแปลงหลอกลวง

ดังนั้น "ลวงลึก" (deep fake) ในที่นี้จึงหมายถึง การปลอมแปลงสื่อสังเคราะห์โดยใช้เทคโนโลยีปัญญาประดิษฐ์ที่ซับซ้อน ทำงานโดยใช้เทคนิคการเรียนรู้เชิงลึก ซึ่งเป็นส่วนหนึ่งของปัญญาประดิษฐ์ โดยการสร้างแบบจำลองทางคณิตศาสตร์ที่ซับซ้อนเพื่อเรียนรู้รูปแบบและลักษณะของบุคคลที่ต้องการปลอมแปลง โดยใช้ข้อมูลเข้า (input data) เช่น ภาพถ่ายหรือวิดีโอของบุคคลนั้น ๆ และข้อมูลอื่น ๆ เพื่อสร้างภาพหรือวิดีโอที่เหมือนกับบุคคลนั้น ๆ

 รูปแบบกลโกงและผลกระทบจากสื่อลวงลึก 

 ทางเพศ: การสร้างวิดีโอหรือสื่อลามกอนาจาร ซึ่งมีการใช้ใบหน้าของบุคคลที่มีชื่อเสียง ซึ่งอาจทำให้เกิดผลกระทบทางสังคมและการเมือง การใช้กระทำในลักษณะนี้เป็นการกระทำที่ผิดกฎหมายและอาจสร้างผลกระทบทางจิตใจร้ายแรงให้แก่เหยื่ออีกด้วย

 ทางการเมือง: การสร้างวิดีโอปลอมแปลงใบหน้านักการเมือง ซึ่งอาจทำให้เกิดกระแสข่าวปลอมที่สามารถส่งผลกระทบร้ายแรงต่อกระบวนการประชาธิปไตย ความไว้วางใจของสถาบัน และชื่อเสียงของประเทศได้

 ทางธุรกิจและกฎหมาย: การใช้สื่อลวงลึก อาจทำให้เกิดความสับสนและความไม่เชื่อถือในระบบกฎหมาย สามารถเป็นเครื่องมือในการก่อกวนระบบกฎหมาย และทำให้เกิดความสับสนในการตรวจสอบความถูกต้องของข้อมูล นอกจากนี้ยังสามารถใช้ในการสร้างวิดีโอปลอมแปลงผู้บริหารหรือนักลงทุน ซึ่งอาจทำให้เกิดความสับสนและการฉ้อโกงทางธุรกิจซึ่งส่งผลกระทบทางการเงินและตลาดทุน
# วัดปากคลองพระอุดม
วัดปากคลองพระอุดม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองพระอุดม (คลองบ้านแหลม) ในหมู่ที่ 5 บ้านปากคลองพระอุดม ตำบลคลองพระอุดม อำเภอปากเกร็ด จังหวัดนนทบุรี มีที่ดินตั้งวัดเนื้อที่ 20 ไร่ และมีที่ธรณีสงฆ์จำนวน 2 แปลง เนื้อที่ 26 ไร่

วัดปากคลองพระอุดมเป็นวัดของชุมชนมอญสมัยกรุงรัตนโกสินทร์ตอนต้น ชุมชนนี้อยู่บริเวณปากคลองบ้านแหลมซึ่งเป็นที่ลุ่มชายเลน ต่อมาดินโคลนที่ไหลมาตามลำน้ำเจ้าพระยาได้ทับถมกันมากขึ้นจนทำให้มีแผ่นดินงอกออกไปทางปากคลอง พระสงฆ์ที่มาจากมอญและชาวบ้านได้ร่วมกันสร้างวัดขึ้นเมื่อวันที่ 27 พฤษาคม พ.ศ. 2418 แล้วตั้งชื่อวัดว่า วัดปากคลอง หรือที่ในภาษามอญเรียกว่า เภี่ยะปานเกริง ชาวบ้านยังเรียกว่า วัดบ้านแหลม ตามชื่อท้องที่ที่ตั้งวัด ทางวัดได้สร้างอุโบสถและขอรับพระราชทานวิสุงคามสีมาเมื่อวันที่ 21 ตุลาคม พ.ศ. 2442 และได้ผูกพัทธสีมาเมื่อวันที่ 29 มกราคม พ.ศ. 2426

อาคารและเสนาสนะสำคัญได้แก่ อุโบสถ สร้างเมื่อ พ.ศ. 2418 เป็นอาคารครึ่งตึกครึ่งไม้ ภายในประดิษฐานพระประธานปางสมาธิ สร้างเมื่อ พ.ศ. 2418 ศาลาการเปรียญ เป็นอาคารคอนกรีตเสริมเหล็ก ภายในประดิษฐานพระประธานปางมารวิชัย สร้างเมื่อ พ.ศ. 2543 หอสวดมนต์ กุฏิสงฆ์ เป็นอาคารครึ่งตึกครึ่งไม้ วิหาร เป็นอาคารคอนกรีตเสริมเหล็ก และศาลาอเนกประสงค์ เป็นอาคารคอนกรีตเสริมเหล็ก
# ปฏิบัติการเมิร์นมิดอน
ปฏิบัติการเมิร์นมิดอน เป็นแผนการตีโฉบฉวยในช่วงสงครามโลกครั้งที่สอง โดยหน่วยรบคอมมานโดที่ 1 และหน่วยรบคอมมานโดที่ 6 ในเดือนเมษายน ค.ศ. 1942 ปฏิบัติการครั้งนี้เป็นการตีโฉบฉวยที่ต้องถูกยุติซะก่อนในชะวากทะเลบริเวณปากแม่น้ำอดัวร์(Adour) ในทางตะวันตกเฉียงใต้ของฝรั่งเศสSaunders 1959, p. 101.Chappell 1996, p. 23. แผนการดังกล่าวนี้จะเข้าทำลายเส้นทางถนนและการขนส่งทางรถไฟระหว่างฝรั่งเศสและสเปนโดยการยกพลขึ้นบกประมาณ 3,000 นาย ซึ่งประกอบไปด้วยหน่วยรบคอมมานโดสองหน่วยคือ หน่วยที่ 1 และหน่วยที่ 6 ที่จะถูกตามมาด้วยหนึ่งและครึ่งนึงของกองพันราชนาวิกโยธินพร้อมกับกรมทหารยานเกราะและกองพันยานยนต์Macksey 1990, p. 109. ภายหลังจากที่ได้ลงเรือขนส่งลำเลียงพลอย่างควีน เอ็มม่า และปรินเซส เบียทริกซ์ กองกำลังเหล่านี้ได้ใช้เวลาหนึ่งเดือนในการแล่นเรือออกจากชายฝั่งฝรั่งเศสโดยปลอมแปลงเป็นเรือพาณิชย์สเปน ในวันที่ 5 เมษายน เรือได้เข้าใกล้ปากอ่าวเพื่อที่จะทำการลงจอดยกพลขึ้นบก อย่างไรก็ตาม ท่ามสภาพอากาศที่เลวร้าย พวกเขาได้เผชิญหน้ากับสันทรายที่แทบไม่คาดคิดมาก่อนและไม่สามารถผ่านพ้นไปได้ การตีโฉบฉวยครั้งนี้จึงถูกยกเลิกทันที และเรือก็ได้หันหลังกลับไปยังสหราชอาณาจักรChappell 1996, p. 23.Saunders 1959, p. 102.
# วัดน้อยแสงจันทร์
วัดน้อยแสงจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ริมคลองแม่กลอง ในตำบลลาดใหญ่ อำเภอเมืองสมุทรสงคราม จังหวัดสมุทรสงคราม

วัดน้อยแสงจันทร์สร้างเมื่อพ.ศ. 2459 ผู้สร้างคือ นายเหม็น นางน้อย นายจันทร์ และนางแสง ได้สละทรัพย์สมบัติ และที่ดินให้สร้างวัดพร้อมกับเรือนฝากระดานอีก 3 หลัง และยังได้จัดเพิ่มเติมให้ตลอดมา จึงได้ให้ชื่อวัดนี้ว่า "วัดน้อยแสงจันทร์" ตามชื่อผู้สร้าง เพียงแต่รายที่ 4 ซึ่งมีนามว่านายเหม็นนั้นเจ้าตัวเห็นว่าชื่ออาจจะไม่เป็นมงคลนัก จึงให้ใช้ชื่อเพียง 3 ราย

อาคารเสนาสนะที่สำคัญ ได้แก่ อุโบสถหลังเก่าสร้างเมื่อ พ.ศ. 2473 สร้างโดยโดยนางน้อยและนายจันทร์ มีลักษณะเป็นอาคารเครื่องไม้มุงกระเบื้อง หลังคามุงกระเบื้องสีลดชั้นสองชั้น ช่อฟ้าใบระกาปูนปั้นประดับกระจก ด้านหน้ามีพาไลยื่นมีเสาสี่เหลี่ยมรองรับ ชายคาปีกนกด้านข้างมีเสากลมรองรับ ฝาอุโบสถเป็นฝาไม้กระดานลูกฟัก ภายในอุโบสถประดิษฐานพระประธาน เป็นพระพุทธรูปนั่งปางสมาธิ หล่อด้วยทองเหลือง หน้าตักกว้าง 27 นิ้ว สูง 32 นิ้ว สร้างเมื่อ พ.ศ. 2449 ศาลาการเปรียญภายในประดิษฐานพระประธาน เป็นะพระพุทธรูปนั่งปางสมาธิ หล่อด้วยทองเหลือง หน้าตักกว้าง 29 นิ้ว สูง 36 นิ้ว สร้างเมื่อ พ.ศ. 2449
# วัดสะแก (จังหวัดนนทบุรี)
วัดสะแก เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 9 บ้านบางสะแก ตำบลบางเลน อำเภอบางใหญ่ จังหวัดนนทบุรี มีที่ดินตั้งวัดเนื้อที่ 5 ไร่ 3 งาน 3 ตารางวา

วัดสะแกตั้งวัดเมื่อ พ.ศ. 2305 ไม่ปรากฏนามและประวัติผู้สร้าง เดิมมีชื่อว่า วัดกลางคลอง ซึ่งตั้งตามลักษณะภูมิประเทศที่ตั้งวัดมาแต่เดิม วัดได้รับพระราชทานวิสุงคามสีมาเมื่อ พ.ศ. 2310

อาคารและเสนาสนะสำคัญได้แก่ อุโบสถ บูรณะเมื่อ พ.ศ. 2486 ลักษณะทรงไทยโบราณ สร้างด้วยหินอ่อน บานประตูและหน้าต่างเป็นไม้สักแกะสลักตัวนูน ภายในมีภาพฝาผนังลายเส้นอสีติมหาสาวกและมีพระประธานสมัยอยุธยาปางสมาธิ เนื้อหินทราย มีชื่อว่า หลวงพ่อพุทธมหามงคล กุฏิสงฆ์ จำนวน 11 หลัง ส่วนมากเป็นอาคารไม้แบบโบราณ หอสวดมนต์ และศาลาการเปรียญ

วัดยังมีวัตถุมงคลคือ พระผงรูปเหมือนพระครูสินิทนนทคุณ ด้านหลังเป็นยันต์นะคงคา เชื่อกันว่าใช้รักษาโรคได้
# วัดลุ่มมหาชัยชุมพล
วัดลุ่มมหาชัยชุมพล เป็นพระอารามหลวงชั้นตรีชนิดสามัญสังกัดคณะสงฆ์ฝ่ายมหานิกาย ตั้งอยู่ในตำบลท่าประดู่ อำเภอเมืองระยอง จังหวัดระยอง

ประวัติ
วัดลุ่มมหาชัยชุมพลตั้งขึ้นเมื่อ พ.ศ. 2234 แต่เดิมมีวัดตั้งอยู่ใกล้เคียงกัน 2 วัด คือ "วัดลุ่ม" และ "วัดเนิน" ต่อมาเมื่อราว พ.ศ. 2463 สมเด็จพระสังฆราชเจ้า กรมหลวงวชิรญาณวงศ์ เมื่อครั้งดำรงสมณศักดิ์ที่พระญาณวราภรณ์ ตำแหน่งจ้าคณะมณฑลจันทบุรี เสด็จมาตรวจการคณะสงฆ์ จึงให้รวมวัดลุ่มกับวัดเนินเป็นวัดเดียวกัน แล้วเรียกชื่อว่า วัดลุ่ม

ตามข้อมูลท้องถิ่นเล่าว่า วัดแห่งนี้เคยเป็นที่ตั้งประทับแรมของสมเด็จพระเจ้าตากสินมหาราชเมื่อครั้งเป็นพระยาตาก พระองค์นำทหารกล้า 500 คน ตีฝ่าวงล้อมพม่าออกจากกรุงศรีอยุธยา มุ่งสู่หัวเมืองชายทะเลฝั่งตะวันออก โดยผ่านเส้นทางจังหวัดนครนายก ปราจีนบุรี ฉะเชิงเทรา ชลบุรี จนมาถึงเมืองระยอง ตั้งค่ายชุมพลบริเวณวัดลุ่ม ซึ่งที่มาของคำต่อท้ายคำว่า "มหาชัยชุมพล" เมื่อได้เป็นพระอารามหลวง บริเวณนี้ยังมีต้นสะตือใหญ่ที่ใช้ผูกช้างศึกประจำพระองค์ ชื่อ "พังคีรีบัญชร" พระองค์ยังได้ประทับนั่งใต้ต้นสะตือนี้ เรียกประชุมคณะกรรมการเมืองและราษฎรชาวระยอง ประกาศเจตจำนงในการกอบกู้เอกราชคืนจากพม่า ต้นสะดือในวัดนี้จึงเป็นหนึ่งในสถานที่ประวัติศาสตร์ชาติไทยและเป็นประวัติศาสตร์ของเมืองระยอง

อาคารและเสนาสนะ
เสนาสนะที่สร้างขึ้นใหม่ โดยเฉพาะพระอุโบสถได้วางศิลาฤกษ์เมื่อวันที่ 11 พฤษภาคม พ.ศ. 2513 ขนาดยาวเกือบ 21 เมตร กว้าง 17 เมตร ลักษณะเป็นทรงจัตุรมุข มุงด้วยกระเบื้องลอนสีน้ำตาลแก่ มีช่อฟ้า 16 ตัว มีใบระกา หางหงส์ 78 ตัว ลักษณะเหมือนพญานาคประดับด้วยกระจกสีเหลืองทอง หน้าบันลายไทย บัวปลายเสามีลักษณะเป็นกลีบบัวบานขึ้นไปตามคอเสาซึ่งเป็นเหมือนรังผึ้ง มีเทพนมอยู่ตรงกลาง ด้านในปูด้วยหินอ่อนจากจังหวัดสระบุรี ภายในประดิษฐานพระประธานแบบพระพุทธชินราชจำลองจากเมืองพิษณุโลก เนื้อทองเหลืองลงรักปิดทอง หน้าตักกว้าง 4 ศอก 9 นิ้ว ประทับบนแท่นสูงด้วยพุทธลักษณะสง่างาม ถัดลงมามีพระอัครสาวกซ้ายขวา 

พระอุโบสถหลังเก่า มีลักษณะเป็นอาคารทรงโรงก่ออิฐถือปูนขนาดเล็ก ผังรูปสี่เหลี่ยมผืนผ้า หลังคาเครื่องไม้ลด ชั้น 2 ชั้น มีช่อฟ้า ใบระกาและหางหงส์ไม้แกะสลัก หน้าบันปูนปั้นทาสีอิทธิพลศิลปะจีน ด้านหน้าเป็นรูปมังกรตกแต่งด้วยลายพรรณพฤกษา ด้านหลังเป็นรูปหงส์ตกแต่งด้วยลายพรรณพฤกษาและภาพสัตว์ขนาดเล็ก ซุ้มหน้าต่างแบบซุ้มหน้านางตกแต่งด้วยลายใบเทศตรง กึ่งกลางเป็นรูปครุฑยุด นาค บานประตูและหน้าต่างเป็นไม้ ภายในประดิษฐานพระพุทธรูปประทับนั่งปางมารวิชัยศิลปะรัตนโกสินทร์

ภายในวัดยังมีการตั้งศาลสมเด็จพระเจ้าตากสิน รูปทรงศาลแบบจัตุรมุข ด้านในมีพระบรมรูปหล่อพระองค์ขนาดเท่าองค์จริงนั่งประทับและยืนถือดาบ ด้านหน้าศาลมีต้นสะตืออายุกว่า 300 ปี